Държавен вестник, бр. 43, 2011 г., стр. 107

БРОЙ  43	
Д Ъ Р Ж А В Е Н  В Е С Т Н И К 	
СТР.  107  
Чл. 6. (1) Управителят на лице, притежава­
що разрешение за производство на ВВПИОБ 
съгласно Закона за оръжията, боеприпасите, 
взривните вещества и пиротехническите из­
делия, определя писмено компетентни лица, 
които да осъществяват контрол за спазване на 
правилата за безопасност при работа с взривни 
вещества, оръжия, боеприпаси и пиротехниче­
ски изделия.
(2) Лицата по ал. 1 трябва да имат:
1. висше образование по специалности от 
областта на техническите науки съгласно Кла­
сификатора на областите на висше образование 
и професионалните направления, приет с ПМС 
№ 125 от 2002 г. (ДВ, бр. 64 от 2002 г.);
2. познания за:
а) системи за управление на безопасността 
и здравето при работа;
б) организацията и контрола на дейностите, 
свързани със защита и превенция на професи­
оналните рискове;
в) изискванията на нормативните актове 
в областта на безопасните и здравословните 
условия на труд, опазване на околната среда и 
пожарна безопасност при работа с ВВПИОБ;
г) техническото състояние и функциониране 
на работното оборудване, включително реги­
стриране, въвеждане в експлоатация, извърш­
ване на периодични прегледи и изпитвания, 
извеждане от експлоатация и др.;
д) безопасното използване на суровините и 
материалите, правилата за транспорт и изис­
кванията за съхранение;
е) изискванията към сградите и работните 
помещения;
ж) изготвяне на анализи и предложения във 
връзка с контролната дейност;
з) осъществяване на взаимодействие с Ми­
нистерството на вътрешните работи, Министер­
ството на околната среда и водите, Дирекцията 
за национален строителен контрол, Държавната 
агенция за метрологичен и технически надзор, 
Изпълнителната агенция „Главна инспекция по 
труда“, Националния осигурителен институт и 
други организации и ведомства, имащи функции 
и компетентност в областта на безопасност при 
работа с взривни вещества, оръжия, боеприпаси 
и пиротехнически изделия;
3. професионални компетенции, придоби­
ти в резултат на обучение или трудов стаж в 
съответствие с изискванията на конкретното 
производство.
Чл. 7. (1) Управителят на лице, притежава­
що разрешение за производство на ВВПИОБ 
съгласно Закона за оръжията, боеприпасите, 
взривните вещества и пиротехническите из­
делия, назначава служител по сигурността, 
който изготвя планове за сигурност на взривни 
вещества, пиротехнически изделия, оръжия и 
боеприпаси и на системи за управлението им.
(2) Длъжността „служител по сигурността“ 
се заема от лица, които имат:
1. висше образование по специалности от 
областта на техническите науки, природните 
науки и сигурност и отбрана;
2. познания за:
а) системите за сигурност и контрол на 
достъпа;
б) актуалните заплахи за сигурността, различ­
ните им форми и тенденции при производство 
и съхранение на ВВПИОБ;
в) въздействието на ВВПИОБ върху здра­
вето и безопасността на работещите и върху 
околната среда;
г) изискванията към сградите, помещенията 
и оборудването за производство, транспорт и 
съхранение на ВВПИОБ;
д) реда за съхранение на произведените 
изделия;
е) изискванията за сигурност при движение 
на произведените изделия, както и за цялост­
ната организация на охраната на сградите и 
помещенията за производство и съхранение на 
ВВПИОБ, с оглед предотвратяване на нерегла­
ментиран достъп;
ж) изискванията към персонала, ангажиран 
с производството и съхранението на ВВПИОБ;
з) реда и начина за взаимодействие с ком­
петентните органи;
3. професионални компетенции, придоби­
ти в резултат на обучение или трудов стаж в 
съответствие с изискванията на конкретното 
производство.
Чл. 8. За водене на отчетност на движени­
ето на произведените изделия се назначават 
специалисти, които имат:
1. средно образование;
2. познания за:
а) структурата и организацията на предпри­
ятието, както и за правомощията на длъжност­
ните лица;
б) обработване, сортиране и съхраняване 
на информация;
в) изготвяне на различни стопански писма 
(заявка, оферта, рекламация и др.) и документи 
за складиране и експедиране на продукция;
г) дистрибуция на стоки и услуги;
д) работа с картотеки, дневници и документи;
е) изготвяне и отчитане на транспортна 
документация;
ж) изготвяне и обработка на складови до­
кументи;
з) основните механизми на счетоводната 
отчетност;
3. правоспособност съгласно глава първа, 
раздел II от Правилника за безопасността 
на труда при взривните работи, утвърден със 
Заповед № 294 на министъра на труда и со­
циалните грижи от 28 декември 1996 г. (ДВ, 
бр. 3 от 1997 г.);
4. професионални компетенции, придоби­
ти в резултат на обучение или трудов стаж в 
съответствие с изискванията на конкретното 
производство.